ຊີເຣຍສືບຕໍ່ປາບປາມ ພວກປະທ້ວງ ຕໍ່ຕ້ານລັດຖະບານ
ກໍາລັງຮັກສາຄວາມປອດໄພຊີເຣຍ ສືບຕໍ່ ບຸກເຂົ້າໄປ ກວດຄົ້ນຮອບໃໝ່ ໃນອີກຫຼາຍໆເຂດຂອງປະເທດ.
ພວກນັກເຄື່ອນໄຫວເພື່ອສິດທິມະນຸດຊີເຣຍກ່າວວ່າ ກໍາລັງຮັກສາຄວາມປອດໄພຂອງ ລັດຖະບານ ໄດ້ທໍາການບຸກເຂົ້າໄປກວດຄົ້ນຊຸດໃໝ່ໃນຫຼາຍເຂດຂອງຊີເຣຍ ແລະວ່າ ມີຊາຍຄົນນຶ່ງໄດ້ຖືກຍິງຕາຍໃນໝູ່ບ້ານແຫ່ງນຶ່ງ ທາງພາກເໜືອຂອງປະເທດທີ່ຢູ່ໃກ້ ຊາຍແດນຕິດກັບເທີກີນັ້ນ ກຸ່ມສັງເກດການກ່ຽວກັບສິດທິມະນຸດຂອງຊີເຣຍ ທີ່ມີຖານປະຕິບັດການຢູ່ກຸງລອນດອນ ປະເທດອັງກິດ ກ່າວເມື່ອວັນພຸດມື້ນີ້ວ່າ ຜູ້ຊາຍຄົນນຶ່ງ ທີ່ຢືນຢູ່ເຊຍນອກບ້ານຕົນໄດ້ຖືກ ລູກປືນຕາຍ ທີ່ແຂວງ Idlib ນັ້ນ ນອກນີ້ແລ້ວ ກຸ່ມດັ່ງກ່າວ ຍັງເວົ້າວ່າ ກໍາລັງຮັກສາຄວາມປອດໄພ ໄດ້ກັກຕົວປະຊາຊົນ ຫລາຍສິບຄົນ ໃນຂະນະການບຸກກວດຄົ້ນໃນນະຄອນຫລວງດາມັສກັສຂອງຊີເຣຍນັ້ນ ສື່ມວນຊົນລັດຊີເຣຍ ກ່າວເມື່ອວັນອັງຄານຜ່ານມານີ້ວ່າ ກໍາລັງຮັກສາຄວາມປອດໄພ ຂອງລັດຖະບານ ໄດ້ເລີ່ມຖອນອອກຈາກເມືອງທ່າ Latakia ອັນເປັນບ່ອນທີ່ພວກນັກ ເຄຶ່ອນໄຫວກ່າວວ່າ ກໍາລັງຮັກສາຄວາມ ປອດໄພໄດ້ສັງຫານຢ່າງໜ້ອຍ 35 ຄົນ ໃນ ການກວາດລ້າງພວກເດີນ ຂະບວນປະທ້ວງຝ່າຍຄ້ານ ເປັນເວລາສີ່ມື້ນັ້ນ ອົງການຂ່າວ SANA ຂອງລັດ ເວົ້າວ່າ ກອງທັບໄດ້ເສັດສິ້ນພາລະກິດ ທີ່ໄດ້ຮັບມອບ ໝາຍຂອງພວກເຂົາເຈົ້າ ແລະໄດ້ຖິ້ມໂທດການກໍຄວາມບໍ່ສະຫງົບໃສ່ກຸ່ມກໍການຮ້າຍນັ້ນ ພວກນັກເຄຶ່ອນໄຫວ ແລະຊາວເມືອງເວົ້າວ່າ ກໍາລັງຮັກສາຄວາມປອດໄພ ໄດ້ໃຊ້ປືນກົນ ໜັກລະດົມຍິງ ເມື່ອວັນອັງຄານຜ່ານມານີ້ ທີ່ຍັງຜົນໃຫ້ມີຜູ້ເສຍຊີວິດຢ່າງໜ້ອຍ 5 ຄົນ ທີ່ຢູ່ໃນເມືອງດັ່ງກ່າວ ນອກນີ້ ຊີເຣຍ ຍັງເວົ້າອີກວ່າ ຕົນເລີ່ມຖອນກໍາລັງຮັກສາຄວາມປອດໄພຂອງຕົນອອກໄປ ຈາກ ເມືອງ Deir el-Zour ປະມານນຶ່ງອາທິດຫລັງ ຈາກທໍາການໂຈມຕີຫລາຍບັ້ນໃນເມືອງ ດັ່ງກ່າວທີ່ຕັ້ງຢູ່ທາງພາກຕາເວັນອອກຂອງປະເທດ ຂະນະນີ້ ປະທານາທິບໍດີ Bashar al-Assad ກໍາລັງປະເຊີນກັບການ ປະນາມຈາກນານາ ຊາດ ທີ່ເພີ່ມທະວີຂຶ້ນນັບມື້ນັ້ນ ໃນການກວາດລ້າງປາບປາມຢ່າງຮຸນແຮງນັ້ນ